stanford-oval/wikipedia huggingface dataset:
אהרון בן-יוסף (קצין)
הערות שוליים

↑  מייק אלדר, שייטת 13: סיפורו של הקומנדו הימי, עמ' 121.
↑  מייק אלדר, שייטת 13: סיפורו של הקומנדו הימי, עמ' 183.
↑  מייק אלדר, שייטת 13: סיפורו של הקומנדו הימי, עמ' 273.
↑  מאמר של יהודה בן-צור, בספר 'יובל לפו"ם בהוצאת מערכות, משרד הביטחון – ההוצאה לאור, 2004. עורך חגי גולן. עמ' 48–52, 110.
ראש הממשלה לוי אשכול סוקר את מסיימי קורס הלוחמים צוללים. בליווי מפקד חיל הים יוחאי בן נון ומפקד שייטת 13 אהרון בן יוסף. קיצוני משמאל בצדודית עמי אילון, 13 אוקטובר 1965.
סא"ל אהרון בן יוסף מארח את דוד בן-גוריון בביתן חיל הים, בתערוכת צה"ל, אוגוסט 1967
אהרון בן יוסף יוצא לאזרחות 1971
דוד לואיז

דוד לואיז מורירה מריניו (בפורטוגזית: David Luiz Moreira Marinho; נולד ב-22 באפריל 1987) הוא כדורגלן ברזילאי המשחק בעמדות הבלם והקשר האחורי בפורטלזה.
קריירה > קריירת מועדונים

לואיז נולד בברזיל למשפחה נוצרית אדוקה. לואיז החל את קריירת המשחק שלו בשנת 1996 בקבוצת הנוער של מועדון הכדורגל סאו פאולו שם שיחק עד לשנת 2001 בה עבר לקבוצת הנוער של ויטוריה. בשנת 2006 עלה לואיז לקבוצה הבוגרת של המועדון.
בינואר 2007 הושאל לקבוצת בנפיקה ליסבון מליגת העל הפורטוגזית במקום ריקרדו רושה שעזב, עד לסיום העונה. לואיז ערך את הופעת הבכורה שלו בקבוצה במשחק קבוצתו פריז סן-ז'רמן במסגרת שמינית גמר גביע אופ"א. בסיום אותה עונה, חתם לואיז על חוזה ל-5 שנים בקבוצה. בעונת 2009/2010 היה שותף לזכייתה של הקבוצה באליפות הליגה הפורטוגזית.
בינואר 2011 עבר לצ'לסי תמורת סכום של 25 מיליון אירו ונמניה מאטיץ' מצ'לסי. ב-6 בפברואר ערך את הופעת הבכורה של במדי צ'לסי כשנכנס כמחליף מול ליברפול. ב-1 במרץ כבש את שער הבכורה שלו בקבוצה במשחק נגד מנצ'סטר יונייטד, בו ניצחה צ'לסי בתוצאה 1–2. הוא המשיך להציג יכולת טובה וכבש את שערו השני בניצחון 0–2 מול מנצ'סטר סיטי.
בעונת 2011/2012 היה שותף לזכייתה של צ'לסי בליגת האלופות. עונה לאחר מכן היה שותף לזכייתה בליגה האירופית, כשפתח בהרכב במשחק הגמר מול בנפיקה ליסבון.
ביוני 2014 עבר תמורת סכום עתק של כ-53 מיליון אירו לפריז סן-ז'רמן ושבר את שיא התשלום ששולם עבור שחקן הגנה עד אז.
באוגוסט 2016 חתם בצ'לסי תמורת 34 מיליון ליש"ט שהועברו לפריז סן-ז'רמן.
באוגוסט 2019 חתם בארסנל תמורת שמונה מיליון ליש"ט. הוא ערך את הופעת הבכורה שלו בליגה ב-17 באוגוסט בניצחון קבוצתו 1–2 על ברנלי.
בספטמבר 2021 חזר לאחר 14 וחצי שנה לברזיל וחתם בפלמנגו. ב-22 בדצמבר 2024 עזב את הקבוצה.
ב-20 בינואר 2025 חתם בפורטלזה.
קריירה > קריירת נבחרות

ב-2007 הופיע לואיז במדי נבחרתו באליפות העולם עד גיל 20 שנערכה בקנדה, והעפיל עם נבחרתו עד לשלב שמינית הגמר שם הודחה נבחרתו על ידי נבחרת ספרד.
ב-10 באוגוסט 2010 ערך לואיז את הופעת הבכורה שלו במדי הנבחרת הבוגרת במסגרת במשחק הידידות נגד ארצות הברית, בו ניצחה ברזיל בתוצאה 0–2.
בשנת 2013 היה שותף לזכייתה של נבחרתו בגביע הקונפדרציות. ב-2014 היה שותף להגעת נבחרתו למקום הרביעי במונדיאל. ברבע הגמר בו ניצחה ברזיל 1–2 את קולומביה, הבקיע שער בבעיטה חופשית.
חיים אישיים

ללואיז ישנה גם אזרחות פורטוגלית (מאז ששיחק בקבוצה של בנפיקה ליסבון הפורטוגלית), בנוסף לאזרחות הברזילאית שלו. עקב כך גם נבחרת פורטוגל התעניינה בו כתוספת לסגל, אך הוא החליט לשחק עם הנבחרת של מולדתו נבחרת ברזיל.
תארים > מועדונים

אליפות פורטוגל: 2009/2010
הגביע הפורטוגלי (3): 2008/2009, 2009/2010, 2010/2011
ליגת האלופות: 2011/2012
הליגה האירופית (2): 2012/2013, 2018/2019
הגביע האנגלי (2): 2011/2012, 2017/2018
אליפות אנגליה: 2016/2017
אליפות צרפת: 2014/2015, 2015/2016
גביע הליגה הצרפתית (2): 2014/2015, 2015/2016
הגביע הצרפתי (2): 2014/2015, 2015/2016
גביע האלופות (הצרפתי) (3): 2014/2015, 2015/2016, 2016/2017
תארים > מועדונים > ארסנל

הגביע האנגלי: 2019/2020
מגן הקהילה: 2020
תארים > פלמנגו

הגביע הברזילאי: 2022
תארים > אישיים

שחקן השנה בפורטוגל־2010
תארים > נבחרת ברזיל

גביע הקונפדרציות- 2013
All I Want (שיר של אוליביה רודריגו)

| --- | --- |

 סינגל שיווקי בביצוע אוליביה רודריגו
 מתוך האלבום High School Musical: The Musical: The Series: The Soundtrack
 יצא לאור:  26 בנובמבר 2019
 פורמט:  הזרמת מוזיקה • הורדה דיגיטלית
 תאריך הקלטה:  2019
 סוגה:  פופ
 שפה:  אנגלית
 אורך:  2:57
 חברת תקליטים:  וולט דיסני רקורדס
 כתיבה:  אוליביה רודריגו
 הפקה:  מת׳יו טישלר
"All I Want" (בעברית: "כל מה שאני רוצה") הוא סינגל שיווקי שהוקלט על ידי הזמרת האמריקאית אוליביה רודריגו. השיר יצא לאור ב-26 בנובמבר 2019, על ידי חברת התקליטים וולט דיסני רקורדס, כסינגל מתוך הפסקול High School Musical: The Musical: The Series: The Soundtrack.
רקע והוצאה

רודריגו עשתה את הופעת הבכורה שלה כפזמונאית עם השיר "All I Want", שמופיע בסדרה "היי סקול מיוזיקל: המחזמר: הסדרה". הפרק הרביעי של העונה הראשונה, הכולל את השיר יצא לאור ב-29 בנובמבר 2019 ב-דיסני+. רודריגו, שהייתה אז בת 16, ביצעה את בלדת הפסנתר בביצוע חי על הסט במהלך הצילומים כדמותה, ניני סלזאר-רוברטס. יוצר הסדרה והמפיק בפועל, טים פדרל, שיבח את רודריגו על שכתבה את השיר תוך שלושה ימים בלבד תוך כדי לוח הזמנים של הצילומים ולימודיה בבית הספר. פדרל גם הזכיר שרודריגו הפגינה כישרון גם כמלחינה וגם כמבצעת, והיא ניתבה ביעילות את הרגשות של דמותה, ניני, בשיר. רודריגו הביעה את תודתה לפדרל על שבטח בה שתכתוב שיר לסדרה, והדגישה שהדמות של ניני קשורה אליה.
השיר נכלל בפסקול של הסדרה, High School Musical: The Musical: The Series: The Soundtrack, הכולל גם ביצועים חדשים לשירים ישנים וגם שירים מקוריים חדשים שלא היו בסרטים. הפסקול הרשמי מורכב מ-41 שירים. במהלך שידור הפרקים, שירים חדשים מהפסקול יצאו מדי שבוע בקנה אחד עם פרקי הסדרה. הפסקול כולל קאברים וגרסאות אינסטרומנטליות של קלאסיקות מתוך "היי סקול מיוזיקל" כמו "Start Of Something New",‏ "Bop To The Top", ‏"What I've Been Seing For" ו-"Stick To The Status Quo", בין היתר. חלק מהשירים המקוריים החדשים בסדרה כוללים שירים כמו "I Think I Kinda, You Know",‏ "Wondering",‏ "All I Want" ו-"Just A Moment". רודריגו, כתבה גם את "Just a Moment" יחד עם ג'ושוע באסט, המגלם את ריקי.
לאחר צאת השיר, באסט סיפר כי הוא שיחק תפקיד מרכזי בשכנוע רודריגו להוציא את השיר. לדברי באסט, הוא היה אחד האנשים הראשונים שרודריגו השמיעה להם את השיר, יחד עם אמה. בתחילה, לרודריגו היו הסתייגות מהשיר ואף שקלה להתחיל מאפס, ותיארה אותו כ"נורא". באסט התרשם מהשיר ועודד את רודריגו להאמין בו, ואמר לה שהוא מושלם ובלתי ייאמן.
ביולי 2020, רודריגו ביצעה גרסה חדשה לשיר על יוקולילי כחלק מ-Summer Sing-Along של ערוץ דיסני.
הרכב

השיר הוא בלדה שנכתבה על ידי רודריגו בלבד. השיר הופק על ידי הפזמונאי והמפיק מתיו טישלר, שעבד בעבר עם רודריגו על שירים עבור התוכנית "ביזארדבארק" של ערוץ דיסני ועבד בעבר עם אמנים כמו אשלי טיסדייל, דאב קמרון, ג'וג'ו סיווה, BTS ואקסו.
הרכב > שימוש בסדרה

ניני (אוליביה רודריגו), הכוכבת של הפקת המחזמר בתיכון וזמרת-יוצרת בתחילת דרכה, חווה תחושות עזות בעקבות משולש האהבה בינה לבין הדמויות של ריקי (ג'ושוע באסט) ואי. ג'יי. (מאט קורנט) שבו היא נמצאת וכותבת שיר בחדרה על הרצון שלה שהאהבה תהיה פשוטה יותר.
תגובות

השיר הפך לויראלי בטיקטוק. רודריגו אמרה: ”זה מגניב לראות אנשים לוקחים משהו שעשינו ועושים איתו טוויסט משלהם ומציגים אותו לעולם בצורה אחרת לגמרי, שזה בעצם מה שהסדרה שלנו עושה עם הסרטים המקוריים. אנשים עושים את זה עם השירים שלנו, וזה תהליך היצירה המגניב הזה וזה כיף להקשיב לאנשים! אנשים כל כך מוכשרים.”.
ביצועים במצעדים

השיר הגיע למקום ה-98 במצעד הבילבורד הוט 100 ב-14 בינואר 2020. זה מסמן את השיר הראשון של רודריגו שנכנס למצעד.
הופעות חיות

רודריגו ביצעה את "All I Want" ב-6 בפברואר 2020 בתוכנית של "Live With Kelly and Ryan".
וידאו קליפ

רודריגו הוציאה קליפ לשיר ב-28 בנובמבר 2019. היא הביעה את התרגשותה מהשיר ומהקליפ באינסטגרם: ”היי אני די מתחרפנת כרגע כי אנשים נתנו לי לכתוב שיר שהוא הכל בשבילי לתוכנית שהיא הכל בשבילי והוא יצא עכשיו!!!”.
ב-9 בפברואר 2020 דיסני הוציאה קליפ חלופי לשיר "All I Want". הקליפ החלופי משלב קטעים מהתוכנית, המדגישים את קו העלילה של משולש האהבה של ריקי, ניני ו-אי.ג'יי., יחד עם קטעים של רודריגו שרה את השיר באולפן ההקלטות.
במרץ 2020, פורסם כי רודריגו אמורה להוציא קליפ חדש ורשמי לשיר. לפני צאתו, פורסמה הצצה ראשונה בלעדית לקליפ לקראת יציאתו הרשמית. הקליפ כולל צילומים של רודריגו מנגנת בפסנתר, בקליפ נראית רודריגו לבושה בשמלת טול ורודה ומופיעה על פני נופים שונים, כולל מול הרים, בבריכת מים, ועל רקע שקיעה. הקליפ צולם בסולט לייק סיטי, יוטה, שם מצולמת הסדרה "היי סקול מיוזיקל: המחזמר: הסדרה".
הווידאו קליפ המלא שצולם לשיר הועלה לערוץ היוטיוב של לארסון ב-19 במרץ 2020.
מיקומי שיא

|   ‏‏‏  מצעדים ודירוגים (2019–2021)> מדינה |   ‏‏‏  מצעדים ודירוגים (2019–2021)> מצעד |   ‏‏‏  מצעדים ודירוגים (2019–2021)> מיקום שיא |   ‏‏‏  מצעדים ודירוגים (2019–2021)>  |
| --- | --- | --- | --- |
|  עולמי | בילבורד גלובל 200 | 119 |  |
|  עולמי | בילבורד גלובל ללא ארצות הברית | 148 |  |
|  אירלנד | מצעד הסינגלים האירי | 16  |  |
|  ארצות הברית | בילבורד הוט 100 | 90 |  |
|  ארצות הברית | מצעד השירים הדיגיטליים | 48 |  |
|  הממלכה המאוחדת | מצעד הסינגלים הבריטי | 32 |  |
|  פורטוגל | מצעד הסינגלים הפורטוגזי | 111  |  |
|  קנדה | קנדה הוט 100 | 78 |  |
|  שוודיה | סוורייטופליסטן | 88  |  |
מיקומי שיא > רשימות כל הזמנים

| ארגון | רשימה | מיקום | מקור |
| --- | --- | --- | --- |
| NME | 10 השירים הטובים ביותר של אוליביה רודריגו... מדורגים! | 4 |  |
| בילבורד | 100 שירי דיסניוורס הגדולים בכל הזמנים | 55 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 3× פלטינה | 210,000 |
| ארצות הברית (RIAA) | 2× פלטינה | 2,000,000 |
| ברזיל (Pro-Música Brasil) | יהלום | 160,000 |
| הממלכה המאוחדת (BPI) | פלטינה | 600,000 |
| ניו זילנד (Recorded Music NZ) | פלטינה | 30,000 |
| שוודיה (GLF) | זהב | 40,000 |
סיכום
| בכל העולם | — | 3,040,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 26 בנובמבר 2019 | הזרמת מוזיקה • הורדה דיגיטלית | וולט דיסני רקורדס |  |
בית הקברות לחללי מלחמת העולם הראשונה במוסקבה

| --- | --- |

השביל המרכזי בפארק
 פרטי בית הקברות
 תאריך הקמה:  1915 
 
 קואורדינטות:  55°48′01″N 37°30′42″E﻿ / ﻿55.800302°N 37.511784°E﻿ / 55.800302; 37.511784
  (למפת מוסקבה מוגדלת) בית הקברות לחללי מלחמת העולם הראשונה במוסקבה(למפת מוסקבה רגילה) בית הקברות לחללי מלחמת העולם הראשונה במוסקבה
 
בית הקברות לחללי מלחמת העולם הראשונה הוא בית קברות ישן בנפת סוקול, מוסקבה, רוסיה. בית הקברות נפתח בשנת 1915 ונהרס בתקופה הקומוניסטית בשנת 1932. בשנת 2004 לאחר נפילתה של ברית המועצות ושל האימפריה הסובייטית שופץ ושוקם בית הקברות ונפתח מחדש תחת השם "פארק הזיכרון לגיבורי מלחמת העולם הראשונה".
תחילתו של בית הקברות בתקופת האימפריה הרוסית כאשר הכריזה הדוכסית אליזבת נסיכת הסן על הקמת בית קברות מפואר עבור חללי המלחמות על יד מוסקבה בשם: בית קברות האחווה. בבית הקברות הוקמה כנסייה, אנדרטאות, וגן רחב ידיים. בבית הקברות נקברו גם חיילים "יהודים" וגם "מוסלמים" ששירתו עבור האימפריה הרוסית. בין החיילים הידועים הקבורים בבית הקברות הם פאבל פלווה, ניקולאי רמזוב, ולדימיר טוקארב ואחרים.
לאחר הקמת ברית המועצות הוחלט להרוס את בית הקברות ולהקים עליו "בית קולנוע" בשם: "קולנוע לנינגרד". בשנת 1925 נסגר בית הקברות באופן סופי ובשנת 1932 החלה הממשלה הסובייטית בהריסת הקברים והקמת "גן שעשועים" והכריזה על הקמת "שכונת מגורים" על שטחו המזרחי של בית הקברות. ברם, גם במהלך התקופה הקומוניסטית בה נאסרה כל פעילות לשימור וזיכרון התקופה של הצאר נעשו ניסיונות רבים לשמר את הזיכרון של בית הקברות ובשנת 1980 הציבו אזרחים "צלב גדול" בשטחו של בית הקברות למרות שנאסרה כל פעילות דתית.
בשנת 1995, לאחר נפילת הממשלה הקומוניסטית, הוקמה קרן מיוחדת לשיחזור ושיקום בית הקברות ואולם רק בשנת 1998 החליטה ממשלת רוסיה לשקם את הפארק לרגל ציון 80 שנה לסיום מלחמת העולם הראשונה ביחד עם שיקום מחדש של הכנסייה ושל כמה אנדרטאות שהיו במקום. בתאריך 1 באוגוסט 2004 נפתח הפארק המשוקם לרגל ציון 90 שנה לפרוץ מלחמת העולם הראשונה. מאז 2013 משמש האתר כאתר מרכזי לטקס יום הזיכרון להרוגי מלחמת העולם הראשונה, המצוין מדי שנה ב-1 באוגוסט.
ב-30 באפריל 2015 נערך בכנסייה המרכזית טקס הלוויה מחודש של הדוכס הגדול ניקולאי ניקולאייביץ', ששרידיו הועברו מצרפת עם שרידי רעייתו אנסטסיה ניקולאייבנה. בטקס נכחו יושב ראש הדומה הממלכתית של הפדרציה הרוסית סרגיי נארישקין, ראש עיריית מוסקבה סרגיי סוביאנין, סגן שר ההגנה של רוסיה ניקולאי פנקוב וצאצאי שושלת רומנוב. שרידי הדוכס הגדול נשרפו ואפרו נקבר במתחם.
גלריה

מפת בית הקברות בשנת 1915 לפני שנהרס
טקס קבורתו מחדש של הדוכס הגדול ניקולאי ניקולאייביץ'. אפריל 2015
חלקת חללי חיל האוויר הרוסי ועליהם מצבות בצורת מנועי סילון
בית הקולנוע "לנינגרד" שהוקם בשטחו של בית הקברות בתקופה הסובייטית
המצעד הבין-לאומי של מדיה פורסט (2009–2019)

ערך זה עוסק במצעדי השירים הבין-לאומיים השבועיים של מדיה פורסט שנערכו משנת 2009 ועד שנת 2019.
במצעדים משוקללים נתוני ההשמעה של סינגלים לא-ישראלים בתחנות הרדיו בישראל.
תוצאות המצעד מתפרסמות באופן רשמי מדי יום ראשון באתר האינטרנט של מדיה פורסט.
סקירה כללית > 2009

במהלך 2009 הבלאק אייד פיז הצליחו להכניס את מירב הסינגלים למקום הראשון במצעד - את שלושת הסינגלים "Boom Boom Pow", "I Gotta Feeling", ו-"Meet Me Halfway". כמו כן בלאק אייד פיז היו האמנים שכל שיריהם כיכבו ביחד במשך הזמן הרב ביותר במקום הראשון במצעד של שנת 2009 (11 שבועות).
שירה של מדונה "Celebration" היה לשיר שכיכב במשך הזמן הרב ביותר במקום הראשון במצעד של שנת 2009 (תשעה שבועות לא רצופים)
באופן אירוני, דווקא הלהיט הגדול ביותר של אותה שנה, Poker Face של ליידי גאגא, לא כבש את צמרת המצעד ולו לשבוע אחד (מקום 2 בשיא).
סקירה כללית > 2010

בתחילת שנת 2010, הסינגל "TiK ToK" של הזמרת האמריקאית קשה, אשר זכה להצלחה עצומה כאשר הוא דורג במקום הראשון במצעד במשך תשעה שבועות לא רצופים, היה לשיר שכיכב במשך הזמן הרב ביותר במקום הראשון במצעד של שנת 2010. TiK ToK הוא גם השיר ששבר שיא בכך שהעפיל לראש המצעד 5 פעמים.
השיר המושמע ביותר לשנת 2010 הוא "Need You Now" של להקת ליידי אנטבלום, ששהה במקום הראשון למשך שבועיים לא רצופים; שיר זה מחזיק בשיא ההפרש בין שני שבועות אלו (28 שבועות). כמו כן, שיר זה צעד במשך יותר מ-30 שבועות במצעד ההשמעות; שיא זה נשבר רק ב-2017 כשהשיר "Shape of You" של הזמר אד שירן צעד במצעד במשך 38 שבועות.
זמרת הפופ ריהאנה הייתה האמנית שכל שיריה כיכבו ביחד במשך הזמן הרב ביותר במקום הראשון במצעד של שנת 2010 (15 שבועות).
במהלך 2010 ריהאנה הצליחה להכניס את מירב הסינגלים למקום הראשון במצעד - מתוך שלושת הסינגלים שלה שהגיעו למקום הראשון, את שני הסינגלים "Rude Boy" ו"Only Girl (In the World)" ביצעה ריהאנה כאמנית סולו, ואת הסינגל "Love the Way You Lie" ביצעה בהשתתפות אמינם.
במהלך שנת 2010 הצליחו 18 אמני סולו/הרכבים חדשים להגיע לראשונה למקום הראשון במצעד השבועי כזמרים ראשיים או כאמנים אורחים. האמנים הללו הם: קשה, אייאז, אינפקטד מאשרום, מתיסיהו, וליל, ספארי דואו, ליידי אנטבלום, גראמופונדזי, יולנדה בי קול, DCUP, אמינם, ני-יו, טרווי מקוי, ברונו מארס, B.o.B, היילי ויליאמס, פלו ריידה, ואלו בלאק.
שנת 2010 היא השנה היחידה עד כה, שבה מיוצגות שש יבשות שונות בצמרת המצעד (אוקיאניה, אירופה, אמריקה הצפונית, אמריקה הדרומית, אסיה ואפריקה).
סקירה כללית > 2011

הלהיט On the Floor של הזמרת ג'ניפר לופז והראפר פיטבול שהעפיל לראש המצעד למשך שבעה שבועות לא רצופים, הוא השיר ששהה הכי הרבה זמן בצמרת המצעד בשנת 2011.
ריהאנה, הרכב הדאנס Milk & Sugar, וברונו מארס הצליחו כל אחד להכניס שני סינגלים למקום הראשון במצעד של שנת 2011.
הזמר אדם לוין שהה בצמרת המצעד למשך עשרה שבועות רצופים (בין כזמר סולו ובין כסולן להקת מארון 5), יותר מכל אמן אחר בשנה זו.
במהלך שנת 2011 הצליחו 15 אמני סולו/הרכבים חדשים להגיע לראשונה למקום הראשון במצעד כזמרים ראשיים או כאמנים אורחים. האמנים הללו הם: Milk & Sugar, ‏Vaya Con Dios, ג'ניפר לופז, פיטבול, סי-לו גרין, אדל, אלכסנדרה סטאן, סאק נואל, מרים מקבה, מארון 5, כריסטינה אגילרה, Gym Class Heroes, אדם לוין, קלווין האריס, ומישל טלו.
לפי מדיה פורסט עשרת השירים הלועזיים המושמעים ביותר בישראל בשנת 2011 היו:
"Set Fire to the Rain" - אדל
"Rolling In the Deep" - אדל
"On the Floor" - ג'ניפר לופז ופיטבול
"Loca People" - סאק נואל
"Moves Like Jagger" - מארון 5 וכריסטינה אגילרה
"Wonderful Life" - הארטס
"Someone like You" - אדל
"Mr. Saxobeat" - אלכסנדרה סטאן
"Grenade" - ברונו מארס
"S&M" - ריהאנה
סקירה כללית > 2012

הלהקה האמריקנית פאן כיכבה במשך הזמן הרב ביותר במקום הראשון במצעד של שנת 2012 (עשרה שבועות). כמו כן, להקת פאן היו היחידים שהצליחו להביא 2 סינגלים לפסגת המצעד בשנת 2012 ("We Are Young" ו-"Some Nights").
שירה של ריהאנה "Diamonds" היה לשיר שכיכב במשך הזמן הרב ביותר במקום הראשון במצעד של שנת 2012 (תשעה שבועות רצופים, שבעה מתוכם ב-2012).
במהלך שנת 2012 הצליחו 11 אמני סולו/הרכבים חדשים להגיע לראשונה למקום הראשון במצעד השבועי כזמרים ראשיים או כאמנים אורחים. האמנים הללו הם: סיה פרלר, ניקי מינאז', M.I.A, גוטייה, קימברה, להקת פאן, ג'אנל מונה, טאקאברו, סימפל פלאן, שון פול, וסיי.
לפי מדיה פורסט עשרת השירים הלועזיים המושמעים ביותר בישראל בשנת 2012 היו:
"Somebody That I Used to Know" - גוטייה בהשתתפות קימברה
"We Are Young" - פאן מארחים את ג'אנל מונה
"Titanium" - דייוויד גטה מארח את סיה פרלר
"Whistle" - פלו רידה
"Some Nights" - פאן
"Where Have You Been" - ריהאנה
"Payphone" - מארון 5 מארחים את וויז קאליפה
"Call Me Maybe" - קארלי ריי ג'פסן
"Summer Paradise" - סימפל פלאן מארחים את שון פול
"Tacata" - טקאברו
סקירה כללית > 2013

השיר של הזמר פארל ויליאמס והזמרת ריהאנה היה השיר הלועזי המושמע ביותר ברדיו הישראלי לשנת 2013
השיר המושמע ביותר בישראל לשנה זו הוא Get Lucky של הצמד הצרפתי דאפט פאנק עם פארל ויליאמס, שהושמע מעל 2400 פעמים.
כמו כן, הזמר פארל ויליאמס והזמרת ריהאנה היו האמנים שכיכבו הכי הרבה זמן בפסגת המצעד (9 שבועות). למעשה, הם גם שני האמנים היחידים שהצליחו להכניס יותר משיר אחד לצמרת המצעד (2 שירים כל אחד).
בשנת 2013, שני שירים חולקים את מספר השבועות המרבי בפסגת המצעד (8 שבועות לא רצופים): Get Lucky האמור לעיל, ושירו של הדי-ג'יי השוודי אביצ'י עם אלו בלאק - "Wake Me Up", שכבש את מצעדי העולם והיה לאחד הלהיטים הבולטים של השנה.
במהלך שנת 2013 הצליחו לא פחות מ-16 אמני סולו/הרכבים חדשים להגיע לראשונה למקום הראשון במצעד השבועי כזמרים ראשיים או כאמנים אורחים: will.i.am (כאמן סולו), מיקי אקו, מאקלמור, ראיין לוויס, וונז, ג'סטין טימברלייק, דאפט פאנק, פארל ויליאמס, רובין ת'יק, אביצ'י, אחמד שוואקי, ג'ייסון דירולו, 2 שיינז, קייטי פרי, מיילי סיירוס ולהקת ואן ריפאבליק.
בנוסף, ראוי לציין גם כי לראשונה, במהלך 2013, בכל שבוע היה לפחות מבצע אמריקני אחד במקום הראשון במצעד (בין אם כזמר ראשי או כאמן אורח).
לפי מדיה פורסט עשרת השירים הלועזיים המושמעים ביותר בישראל בשנת 2013 היו:
"Get Lucky" - דאפט פאנק מארחים את פארל ויליאמס
"Wake Me Up" - אביצ'י מארח את אלו בלאק
"Blurred Lines" - רובין ת'יק מארח את פארל ויליאמס
"Mirrors" - ג'סטין טימברלייק
"Let Her Go" - פסנג'ר
"Diamonds" - ריהאנה
"Girl on Fire" - אלישה קיז
"Just Give Me a Reason" - פינק מארחת את נייט רוס
"Scream & Shout"‏ - will.i.am מארח את בריטני ספירס
"Treasure" - ברונו מארס
סקירה כללית > 2014

השיר המושמע ביותר במהלך 2014 הוא "Happy" של הזמר פארל ויליאמס, עם 2,235 השמעות ברדיו הישראלי. עם הישג זה, ויליאמס הוא הזמר היחיד עד כה שהצליח להעפיל אל פסגת מצעד ההשמעות ביותר משנה אחת (שנה שנייה ברציפות).
הצמד הצרפתי-ישראלי לילי ווד אנד דה פריק והמפיק הגרמני רובין שולץ הם האמנים ששהו במקום הראשון במשך הזמן הרב ביותר: להיטם המשותף Prayer in C, שהה בצמרת המצעד במשך 8 שבועות רצופים. שיר זה הוא גם השיר ששהה במקום הראשון במשך הזמן הרב ביותר.
בשנת 2014, האמנים שהצליחו להביא לצמרת המצעד את מרב השירים (2 שירים כל אחד) הם: ג'סטין טימברלייק, הרכב הדאנס קלין בנדיט בהשתתפות ג'ס גלין שמתארחת בשיריהם.
שנת 2014 מתאפיינת בכמות לא מבוטלת של אמנים חדשים: מתוך 16 שירים שהגיעו למקום הראשון, ב-14 מהם ישנו לפחות אמן חדש אחד (בין כאמן ראשי, אמן אורח או אף שניהם). 16 אמנים חדשים הצליחו להגיע אל צמרת המצעד: לורד, קארי מאליגן, סטארק סאנדס, קלין בנדיט, ג'ס גלין, אינדילה, כריס קאב, קולדפליי, מייקל ג'קסון (ג'קסון הוא הזמר השני שהגיע לצמרת לאחר מותו; קדמה לו הזמרת מרים מקבה ב-2011), אד שירן, סם סמית', NICO & VINZ או בשמם הקודם ENVY, לילי ווד אנד דה פריק, רובין שולץ, סם מרטין והמפיק מארק רונסון.
לפי מדיה פורסט, עשרת השירים הלועזיים המושמעים ביותר בשנת 2014 היו:
"Happy" - פארל ויליאמס
"Rather Be" - קלין בנדיט וג'ס גלין
"Chandelier" - סיה
"Prayer In C" - לילי ווד אנד דה פריק מארחים את רובין שולץ
"All of Me" - ג'ון לג'נד
"Riptide" - ואנס ג'וי
"Derniere Danse" - אינדילה
"Stolen Dance" - מילקי צ'אנס
"A Sky Full Of Stars" - קולדפליי
"Bonfire Heart" - ג'יימס בלאנט
סקירה כללית > 2015

השיר של ברונו מארס ומארק רונסון "Uptown Funk" היה השיר הלועזי המושמע ביותר ברדיו הישראלי לשנת 2015
השיר המושמע ביותר בשנת 2015 הוא Uptown Funk של המפיק הבריטי מארק רונסון שמארח את ברונו מארס.
בשנת 2015, שני שירים הצליחו להעפיל לפסגה למשך הזמן הרב ביותר: השיר Worth It של להקת הבנות פיפת' הרמוני שמארחות את הראפר קיד אינק, והשיר "Adventure Of A Lifetime", של להקת קולדפליי. שירים אלו שהו 6 שבועות במקום הראשון כל אחד.
האמנים שהעפילו לראש המצעד למשך הזמן המרבי לשנת 2015 הם: קולדפליי, פיפת' הרמוני, קיד אינק וצ'ארלי פות'. אמנים אלו שהו בפסגה במשך 6 שבועות כל אחד.
הזמרים ג'ייסון דירולו וצ'ארלי פות', הזמרת ג'ס גלין, והדי ג'יי דייוויד גטה, הם האמנים היחידים שהצליחו להביא לצמרת המצעד יותר משיר אחד (שני שירים כל אחד).
כמו בשנה שקדמה לה, גם ב-2015 אמנים רבים העפילו לצמרת המצעד בפעם הראשונה (16 במספר). האמנים הם: מארק רונסון, פול מקרטני, אלי גולדינג, CHIC, ניל רודג'רס (שהתארח בשיר Get Lucky, השיר המושמע ביותר בשנת 2013), וויז קאליפה, צ'ארלי פות', פיפת' הרמוני, קיד אינק, פליקס ין, ג'סמין תומפסון, אווה סימונס, קונשנס, דה וויקנד, דיסיפלס והזמרת מייגן טריינור.
לפי מדיה פורסט עשרת השירים הלועזיים המושמעים ביותר בישראל בשנת 2015 היו:
"Uptown Funk" - מארק רונסון מארח את ברונו מארס
"Love Me Like You Do" - אלי גולדינג
"Want To Want Me" - ג'ייסון דירולו
"Worth It" - פיפת' הרמוני ביחד עם קיד אינק
"FourFiveSeconds" - ריהאנה מארחת את קניה וסט ופול מקרטני
"Can't Feel My Face" - דה וויקנד
"Elastic Heart" - סיה
"Lean On" - מייג'ור לייזר ודי ג'יי סנייק מארחים את מו
"How Deep Is Your Love" - קלווין האריס ודיסיפלס
"Sugar" - מארון 5
סקירה כללית > 2016

הזמרת האמריקאית LP (לורה פרגוליצי) שברה שיא חדש עם השיר "Lost On You" כאשר הצליחה להעפיל לצמרת המצעד במשך 11 שבועות; מתוכם תשעה שבועות באופן רצוף - גם שיא בפני עצמו שחלקה LP יחד עם השיר "Diamonds" של ריהאנה, עד שגם שיא זה נשבר מספר חודשים לאחר מכן על ידי הזמר אד שירן. בכך הייתה LP לאמן ששהה במשך מספר השבועות הרב ביותר במקום הראשון בשנת 2016.
הזמרת אדל, הראפר שון פול והרכב הדאנס קלין בנדיט הם האמנים היחידים שהעפילו לראש המצעד עם יותר משיר אחד (2 שירים כל אחד).
בשנת 2016, הצליחו לא פחות מ-14 אמנים להכניס שירים לראש המצעד בפעם הראשונה: ג'סטין ביבר, וילי ויליאם, מייק פוזנר, צמד המפיקים סי בי, להקת DNCE, גנאש, אוליביה או'בראיין, דאוררו, אלביס קרספו, LP, דה פאראקיט, אן-מארי, הזמר סטיבי וונדר ואריאנה גרנדה.
לפי מדיה פורסט עשרת השירים הלועזיים המושמעים ביותר בישראל בשנת 2016 היו:
"Cake By The Ocean" - DNCE
"Hymn For The Weekend" - קולדפליי
"!Can't Stop The Feeling" - ג'סטין טימברלייק
"Cheap Thrills" - סיה ביחד עם שון פול
"Stressed Out" - טוונטי וואן פיילוטס
"Love Yourself" - ג'סטין ביבר
"Lost On You" - אל. פי.
"Save me" - דה פאראקיט
"7 Years" - לוקאס גרהאם
"Ego" - וילי ויליאם
סקירה כללית > 2017

השיר "Shape of You" של הזמר אד שירן שובר את כל השיאים כאשר שהה 14 שבועות רצופים בצמרת המצעד. "Shape of You" הוא גם השיר שצעד במצעד במספר השבועות הרב ביותר (38), בכך שבר גם שיא זה שהוחזק על ידי "Need You Now" של להקת ליידי אנטבלום מאז 2010. באופן לא מפתיע, מתברג השיר לצמרת מצעד ההשמעות השנתי עם 2,884 השמעות ברדיו הישראלי לשנת 2017.
עם הישג חסר תקדים זה, "Shape of You" מזכה את מבצעו בתואר האמן ששהה במקום הראשון במשך הזמן הרב ביותר בשנה זו.
ב 2017, לראשונה, אף אמן לא הצליח להכניס יותר משיר אחד לצמרת המצעד.
גם בשנה זו, במרבית המקומות הראשונים ישנם אמנים חדשים שזו להם הפעם הראשונה בפסגת המצעד. האמנים האלו הם: לואיס פונסי, דדי יאנקי, די ג'יי חאלד, ברייסון טילר, הראפר ביג שון, דואה ליפה, טיילור סוויפט, הזמר רוד סטיוארט, סופר סאקו, האייקו, יוצאת להקת הבנות פיפת' הרמוני קמילה קביו, והראפר יאנג ת'אג.
לפי נתוני מדיה פורסט, עשרת השירים הלועזיים המושמעים ביותר בישראל בשנת 2017 היו:
"Shape of You" - אד שירן
"Despacito" - לואיס פונסי יחד עם דדי יאנקי וג'סטין ביבר
"I feel It Coming" - דה וויקנד עם דאפט פאנק
"Rockabye" - קלין בנדיט יחד עם אן-מארי ושון פול
"Swalla" - ג'ייסון דירולו עם ניקי מינאז'
"24K Magic" - ברונו מארס
"Attention" - צ'ארלי פות'
"Feels" - קלווין האריס מארח את פארל ויליאמס, קייטי פרי וביג שון
"Wild Thoughts" - די.ג'יי. חאלד מארח את ריהאנה וברייסון טילר
"Chantaje" - שאקירה יחד עם מאלומה